ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ

«Գնումների աջակցման կենտրոն» ՊՈԱԿ-ում 23.01.2017թ. ստացվել է բողոք:

Բողոք բերող անձ` «ԲԱԼԱՀՈՎԻՏ-1» ՍՊԸ

Պատվիրատու` Երևանի քաղաքապետարան

**Գնման ընթացակարգի ծածկագիրը և առարկան`** «ԵՔ-ԲԸԱՇՁԲ-17/43» ծածկագրով բաց ընթացակարգ, Երևան քաղաքի վարչական շրջանների բակերի, միջբակային ճանապարհների և մայթերի ասֆալտբետոնյա ծածկի վերանորոգման աշխատանքների կատարում:

**Բողոքի առարկան և պահանջը`**

1.որպես միջանկյալ ընթացակարգ` կիրառել ժամանակավոր միջոց և կասեցնել գնումների ընթացակարգը կամ պատվիրատուի, գնահատող հանձնաժողովի կայացրած որևէ որոշման իրականացումը, քանի որ գնման ընթացակարգը շարունակելու դեպքում` Խորհրդի կողմից բողոքը բավարարելու պարագայում, կդժվարեցնի որոշման կատարումը

 2. դադարեցնել «ԵՔ-ԲԸԱՇՁԲ-17/43» ծածկագրով բաց ընթացակարգի գնահատող հանձնաժողովի 11.01.2017թ. N 3 արձանագրությամբ «ԲԱԼԱՀՈՎԻՏ-1» ՍՊԸ-ի հայտը մերժելու և/կամ «ԲԱԼԱՀՈՎԻՏ-1» ՍՊԸ-ի կողմից ներկայացված հավելված թիվ 9-ը, որպես էլեկտրոնային փաստաթուղթ չհամարելու էլեկտրոնային ստորագրությամբ ամրագրված էլեկտրոնային փաստաթուղթ ճանաչելու մասին որոշումը:

 Տեղեկացնում ենք, որ «Գնումների մասին» ՀՀ օրենքի 48-րդ հոդվածի 9-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից:

**«Գնումների աջակցման կենտրոն» ՊՈԱԿ**